[{"text_idx": "#000000", "text": "Unu aparte interesa trajto de esperanta muziko estas, ke g\u0302i ofte spegulas la movadon kaj la komunumon de parolantoj de nia lingvo. La bitalbumo En Esperantujo de J\u0302eLe traktas g\u0302uste pri agrablaj rememoroj kaj travivaj\u0302oj de la duopo ekde 1987 pere de Esperanto."}, {"text_idx": "#000001", "text": "La albumo estas arang\u0302ita tiel, ke g\u0302i s\u0302ajnas kvazau\u0306 vojag\u0302o tra Esperantujo. G\u0302i komencig\u0302as per saluta kanto, \"Salut' al vi, amikoj\". Sekve venas la kanto kiu donas nomon al la albumo, kun nostalgia melodio kaj teksto pri la agrabla etoso de Esperantujo."}, {"text_idx": "#000003", "text": "\"Via Ravo\" rakontas pri renkontig\u0302o kaj disig\u0302o, bone konata de la Esperanta komunumo en diasporo tra la mondo. Esperanta komunumo estas plena de homoj, kies karaktero estas rimarkinda. Unu el tiuj homoj estas \"La Solulo\", simpatia kun multaj hobioj, kaj tre okupata pri sia ena mondo."}, {"text_idx": "#000004", "text": "Amo ankau\u0306 havas spacon en Esperantujo. \"Pensis Mi\" estas kanto kun melodio tre delikata kaj bela amdeklara teksto kiu priskribas felic\u0302an amrilaton. \"Dang\u0302era Gluo\", male, rakontas pri la dang\u0302era gluo kiu ligas paron en toksan amrilaton, kaj havas interesan rokenrolan melodion."}, {"text_idx": "#000006", "text": "Por plenumi tiun mankon, oni povas iri al... \"Ho, Renkontig\u0302o\" de esperantistoj, kiam amikoj kune festas kaj g\u0302uas la vivon. Bedau\u0306rinde tempo pasas rapide, kaj oni haste adiau\u0306is, sed \"Ne Interparolis\" kun s\u0302atata homo, kiun oni ne revidos dum longa tempo. Tiel estas la vivo. Sed Esperantaj renkontig\u0302oj havas tradicion, kiu mildigas tiun problemon: dancado. Per danco la esperantistoj interagas kaj amuzig\u0302as sen interparoli, kaj c\u0302iuj kunportas dolc\u0302ajn rememorojn hejmen, do \"Dancu kun Mi\"!"}]